
REFERAT

cu privire la aprobarea achitării taxei de membru cu drepturi depline al Asociaţiei Eurocities pentru anul 2010
Reţeaua Eurocities este o organizaţie neguvernamentală europeană, cu sediul la Bruxelles, care reuneşte peste 130 de oraşe metropolă din peste 30 de state europene.  Oraşele membre ale Eurocities sunt oraşe care sunt un important centru regional, au o dimensiune internaţională şi o populaţie de peste 250.000 locuitori. Alte oraşe din România, membre ale Eurocities sunt Bucureşti şi Constanţa.
Eurocities facilitează cooperarea şi diverse schimburi de cunoştinţe şi experienţe în reţea, între oraşele membre, şi promovează proiecte transnaţionale europene; face lobby pe lângă instituţiile Uniunii Europene pentru influenţarea politicilor europene care au impact asupra oraşelor şi cetăţenilor şi contribuie la dezvoltarea şi implementarea politicilor, legislaţiei şi programelor europene, Eurocities fiind un important partener de dialog al Comisiei Europene atât la nivel politic cât şi la nivel tehnic; dezvoltă campanii de promovare cu o problematică vastă - pe teme economice, sociale, culturale, de mediu etc. - de interes pentru oraşe, pentru conştientizarea şi schimbarea comportamentului cetăţenilor, împreună cu autorităţile municipale şi cu cetăţenii.

Municipiul Timişoara a aderat la reţeaua Eurocities, în calitate de membru asociat, în anul 2000, iar începând cu data de 1 ianuarie 2007, data aderării României la Uniunea Europeană, Municipiul Timişoara a devenit membru cu drepturi depline al reţelei Eurocities.
Solicităm aprobarea achitării taxei de membru al Asociaţiei Eurocities pentru anul 2010.

De asemenea, ca urmare a facturii nr. 2010/112 din 04.12.2009, emise de Eurocities, solicităm alocarea sumei de 15.820 euro pentru achitarea taxei de membru al Asociaţiei Eurocities pentru anul 2010 şi a sumei de 200 euro pentru plata comisioanelor necesare efectuării transferului bancar.
Anexăm la prezenta solicitare:
-     o copie a scrisorii privind taxa de membru, însoţită de traducere;
· o copie a facturii, însoţită de traducere;

·  raport privind activităţile desfăşurate de Municipiul Timişoara în cadrul reţelei Eurocities.

